Euroopa Kohtu (kaheksas koda) 10. juuli 2012. aasta määrus – Rügen Fisch vs. Siseturu Ühtlustamise Amet
(kohtuasi C‑582/11 P)
Apellatsioonkaebus – Määrus (EÜ) nr 40/94 – Artikli 7 lõiked 1 ja 2 – Ühenduse kaubamärk – Sõnamärk SCOMBER MIX – Absoluutne keeldumispõhjus – Kirjeldavus
Apellatsioonkaebus – Väited – Faktidele ja tõenditele antud vale hinnang – Vastuvõetamatus – Asjaolude ja tõendite hindamise kontroll Euroopa Kohtus – Välistamine, v.a tõendite moonutamise korral (ELTL artikli 256 lõige 1, Euroopa Kohtu põhikiri, artikli 58 esimene lõik) (vt punkt 46)
Ese
Apellatsioonkaebus Üldkohtu (kolmas koda) 21. septembri 2011. aasta otsuse peale kohtuasjas T‑201/09: Rügen Fisch
vs.
Siseturu Ühtlustamise Amet, millega Üldkohus jättis rahuldamata hageja kaebuse Siseturu Ühtlustamise Ameti neljanda apellatsioonikoja 20. märtsi 2009. aasta otsuse (asi R 230/2007-4) peale, mis käsitleb Rügen Fisch AG ja Schwaaner Fischwaren GmbH vahelist kehtetuks tunnistamise menetlust – Nõukogu 26. veebruari 2009. aasta määruse (EÜ) nr 207/2009 ühenduse kaubamärgi kohta (ELT L 78, lk 1) artikli 7 lõike 1 punkti c ja artikli 51 lõike 1 punkti a rikkumine – Sõnalise tähise SCOMBER MIX eristusvõime.
Resolutsioon
1.
Jätta apellatsioonkaebus rahuldamata.
2.
Mõista kohtukulud välja Rügen Fisch AG‑lt.